**Α. ΟΔΗΓΙΕΣ για τη συμπλήρωση και κατάθεση της αίτησης**

Το Καλλιτεχνικό Γυμνάσιο Περιστερίου δέχεται μαθητές σχολείων της ΔΔΕ Γ΄ και Δ΄ Αθήνας, δηλ. από τη Δυτική Αθήνα, τη Δυτική Αττική, καθώς και από το Δήμο Ν. Φιλαδέλφειας – Ν. Χαλκηδόνας.

Για τη συμπλήρωση και κατάθεση των αιτήσεων-δηλώσεων πρέπει:

1. Οι γονείς να έχουν διαβάσει προσεκτικά την προκήρυξη και το ΦΕΚ λειτουργίας των Καλλιτεχνικών Σχολείων.
2. Οι υποψήφιοι/ες μπορούν να δηλώσουν υποψηφιότητα έως δύο κατευθύνσεις. Σε αυτή την περίπτωση πρέπει να κατατεθούν **διαφορετικές** αιτήσεις-δηλώσεις.
3. Να συμπληρώσουν την αίτηση – δήλωση.
4. Να υπογραφούν **και από τους δύο γονείς** (εκτός από την περίπτωση που υπάρχουν ασφαλιστικά μέτρα ή προσωρινή ή οριστική απόφαση, όπως προβλέπεται από την Εγκύκλιο).
5. Να επιβεβαιώνεται το γνήσιο της υπογραφής της αίτησης και της δήλωσης και των δύο γονέων από ΚΕΠ ή από δημόσιο φορέα ή μέσω του gov.gr ή να υπογραφεί ενώπιον της Διευθύντριας του Καλλιτεχνικού Σχολείου.
6. Να υποβάλουν, συνημμένα με την αίτηση, φωτοαντίγραφο ταυτότητας και των δύο γονέων και του/της υποψηφίου/-φιας, εάν υπάρχει, καθώς και αποδεικτικό μόνιμης κατοικίας (απόδειξη λογαριασμού ρεύματος ή τηλεφώνου ή νερού ή αποδεικτικό εφορίας). ΠΡΟΣΟΧΗ: Το όνομα στο αποδεικτικό πρέπει να συμφωνεί με το όνομα ενός εκ των δύο αιτούντων γονέων.
7. **Για τους υποψηφίους της κατεύθυνσης Χορού, οι γονείς πρέπει να υποβάλουν δύο ιατρικές βεβαιώσεις, παθολόγου ή παιδιάτρου και ορθοπεδικού, οι οποίες θα αναφέρουν ότι ο υποψήφιος μπορεί να συμμετάσχει στις εξετάσεις χορού και μπορεί να φοιτήσει στην κατεύθυνση χορού του Καλλιτεχνικό Σχολείο.**
8. Σε περίπτωση που ο/η υποψήφιος/α εντάσσεται στις περιπτώσεις που μπορεί να εξεταστεί προφορικά (ν. 4823/2021, άρθρα 53 και 54), πρέπει οι γονείς να υποβάλουν την ανάλογη βεβαίωση και να δηλώσουν στην αίτηση ότι επιθυμούν να εξεταστεί ο/η υποψήφιος/α προφορικά (υπάρχει πρόβλεψη επιλογής στην αίτηση).
9. Να καταθέσουν διά ζώσης όλα τα παραπάνω έγγραφα στη γραμματεία του σχολείου από τις 14/9/2022 έως τις 19/9/2022, 09:00-13:30. Μετά την παρέλευση του συγκεκριμένου ορίου καμία αίτηση-δήλωση δε θα γίνεται δεκτή. Επίσης, καμία αίτηση-δήλωση δε θα γίνεται δεκτή, εάν δεν είναι ορθή και πλήρης.

**Β. ΟΔΗΓΙΕΣ για τις ΕΞΕΤΑΣΕΙΣ**

1. Παρακαλούμε για την έγκαιρη προσέλευση των υποψηφίων στο σχολείο, σύμφωνα με το πρόγραμμα και την πιστή τήρηση των οδηγιών.
2. Οι μαθητές πρέπει να συνοδεύονται από τους γονείς/κηδεμόνες τους.
3. Οι γονείς πρέπει να εκτυπώσουν τον αριθμό πρωτοκόλλου που θα λάβουν, ώστε να γίνει αντιπαραβολή και επιβεβαίωση για την αποφυγή πιθανού λάθους.
4. Δεν επιτρέπεται η κίνηση των γονέων στους χώρους που διενεργούνται εξετάσεις, καθώς και των μαθητών που έχουν τελειώσει την εξέταση
5. Οι γονείς είναι υπεύθυνοι για την παραλαβή των παιδιών τους μετά την εξέταση από την πύλη του σχολείου.
6. Οι γονείς είναι υπεύθυνοι για τη φύλαξη των αντικειμένων των παιδιών τους.
7. Οι γονείς και οι μαθητές προσέρχονται στο χώρο του σχολείου τηρώντας το υγειονομικό πρωτόκολλο το οποίο θα είναι σε ισχύ κατά την ημέρα των εξετάσεων.
8. Απαγορεύεται η είσοδος των μαθητών στο σχολείο με κινητά τηλέφωνα ή με μηχανές αναπαραγωγής ήχου ή/και εικόνας.
9. Οι εξετάσεις διενεργούνται σύμφωνα με την Υπουργική Απόφαση 21320/Δ2/2021 και την εγκύκλιο του ΥΠΑΙΘ 46312/Δ2/2021.
10. Τα αποτελέσματα των εξετάσεων δεν επιδέχονται αναβαθμολόγησης ή επανεξέτασης ή άλλης δευτεροβάθμιας κρίσης (ΥΑ 21320/Δ2/2021, άρθ. 3, παρ. 2) 13. Τα γραπτά δοκίμια δεν επιστρέφονται στους μαθητές ή τους γονείς